स्वदेशी जीन्स जैसा कि नाम से समझ आ रहा है, यह भारतीय तरीके का जीन्स होगा. जीन्स जो कि पश्चिमी सभ्यता का पहनावा है, पाश्चात्य सभ्यता के द्वारा ये भारत में आया, लेकिन आज के समय की युवा पीढ़ी चाहे लड़का हो या लड़की बहुत पसंद करते है. कॉलेज जाने वाले, ऑफिस जाने वाले यहाँ तक की बच्चे भी जीन्स के दीवाने होते है. जीन्स को फैशन का मुख्य ट्रेंड माना जाता है. पश्चिमी सभ्यता से प्रेरित जीन्स भारतीय सभ्यता के पहनावे के साथ मेल नहीं खाते है. स्वदेशी जीन्स लड़के, लड़कियों दोनों के लिए होंगें. लड़कों के लिए जो जीन्स डिजाईन की होगी वो वेस्टर्न जीन्स की तरह होगी, लेकिन लड़कियों के लिए जो जीन्स होंगें वे थोड़े अलग होंगें. आचार्य बालकृष्ण के अनुसार लड़कियों के लिए जो जीन्स होंगें, वे थोड़े ढीले होंगें, ताकि वे भारतीय संस्कृति से मेल खा सके, साथ ही पहनने में आरामदायक हो. ये जीन्स बाकि भारतीय कपड़ो से मेल खायेंगें. भारतीय परिवार इन जीन्स को अपनाकर बहुत आराम महसूस करेंगें.